  Майя Бывальцева Удмуртилэн тӧроез Александр Бречалов элькунысь лэсьтӥськонъя, жилищно-коммунальной возёсъя но дыкужымъя министре Иван Ястребез юнматӥз. Улосвыл кивалтӥсен 7-тӥ куартолэзе кинюртэм Косэт (Указ) Удмуртиысь тӧролэн но кивалтэтлэн нимлыко сайтазы туннэ, 8-тӥ куартолэзе, шараямын. Косэт кужымаз пыре кинюртэм дырысен, ужъя тупанкыл улосвыл тӧролэн ужоскетъёсыз йылпумъяськытозь чакламын. Тодэ вайытом, 2017-тӥ арысь коньывуонысен Иван Ястреб удысэтэн министрлэсь ужзэ быдэсъясь сямен кивалтӥз. ВАТСАН Иван Владимирович Ястреб.  Вордӥськемын Алма-Атаын 29-тӥ куарусёнэ 1988-тӥ арын. 2011-тӥ арын Белгородысь В. Г. Шухов нимо технологиосъя кун университетэз «промышленное и гражданское строительство» ӧнеръя йылпумъяз.  2008–2011 аръёсы — «ХоукКорп» огазеяськонлэн кивалтӥсез;  2011–2014 аръёсы — «Инжстрой-2» огазеяськонысь ӵектосъёсъя ёзэтлэн кивалтӥсез, ПТО-лэн кивалтӥсез;  2014–2015 аръёсы — «ИНЖСТРОЙ» огазеяськонысь ӵектосъёсъя ёзэтлэн кивалтӥсезлэн воштӥсез;  2015–2016 аръёсы — Кунлэн кулэяськонъёсызъя басьяськонъёсты но ваньбурет вузанэз чакланъя «За честные закупки» фондлэн экспертно-аналитической ёзэтысьтыз валтӥсь ӧнерчиез;  2016–2017 аръёсы — Кунлэн кулэяськонъёсызъя басьяськонъёсты но ваньбурет вузанэз чакланъя «За честные закупки» фондлэн быдэсъясь кивалтӥсезлэн экспертно-аналитической ужъя воштӥсез;  2017-тӥ арын — Удмурт Элькунысь «Управление государственной экспертизы проектов при Министерстве строительства, архитектуры и жилищной политики Удмуртской Республики» ас кожаз ужась ужъюртлэн кивалтӥсез;  2017-тӥ арын коньывуонысен та дырозь — Удмурт Элькунысь лэсьтӥськонъя, жилищно-коммунальной возёсъя но дыкужымъя министрлэсь ужзэ быдэсъясь. Тегъёс: Политика кивалтэт Лэсьтськонъяминстерство интыужеюнматон АлександрБречалов ИванЯстреб  